Ekonomie krimp met 0,6% | Netwerk24
Deur Elvira Wood 03 Desember 2019 11:37
Die ekonomie het in die derde kwartaal van vanjaar met 0,6% ingekrimp.
Statistieke Suid-Afrika (SSA) het Dinsdagoggend die jongste syfers vir die bruto binnelandse produk (BBP) vir die kwartaal tot einde September uitgereik.
Dit kom nadat die ekonomie in die tweede kwartaal van vanjaar met 3,2% (die hersiene syfer) gegroei, maar met 3,1% ingekrimp het gedurende die eerste kwartaal. SSA het oorspronklik gesê die ekonomie het gedurende die tweede kwartaal met 3,1% gegroei.
Mynbou was die groot sondaar wat betref die gebrek aan ekonomiese groei. Dit het in die derde kwartaal met 6,1% ingekrimp.
Wanneer daar na ’n ekonomiese groei op ’n jaargrondslag gekyk word, blyk daar nie hoop vir enorme groei te wees nie.
Die tesourie het self sy groeiverwagting vir die jaar van 1,5% wat hy nog in Februarie voorsien het, in Oktober tot net 0,5% aangepas.
Die kredietgradeerder Moody’s Investor Services het ook in November sý verwagting vir groei dié jaar van 0,8% tot 0,7% aangepas.
Meer oor: Statistieke Suid-Afrika | Resessie | Ekonomiese Groei | Bbp
Tito se ekonomiese plan aangepas vir vakbonde